Germaniyalik astronavt XKSdan qurg‘oqchilikdan jabrlangan Yevropani suratga tushirdi

Germaniyalik astronavt Aleksander Gerst Xalqaro kosmik stansiyadan markaziy Yevropa, xususan Germaniyani suratga olib, mintaqani qamrab olgan qurg‘oqchilik ko‘lamini ko‘rsatmoqchi bo‘ldi, deb yozadi “TASS”. Suratlarni u Twitter’da e’lon qildi.

400 km balandlikdan Yevropa qurib qolgan yer ko‘rinishidagi “hayratlanarli manzara”dan iborat, dedi astronavt. “Yashil bo‘lishi kerak bo‘lgan narsa endi jigarrang. Bunaqasini hech qachon ko‘rmaganman”, — deb yozdi u. Gerst deyarli butunlay jigarrang tusga kirgan Portugaliya suratini alohida e’lon qildi. “Chang, tutun va qum aralashmasi kabi ko‘rinadi”, — deya izohladi u.
Yevropa mamlakatlari anomal jazirama bilan shu yilning iyuli va avgustida to‘qnash keldi. 2018-yilning jazirama yozi natijasida Germaniyada so‘nggi 100 yildagi eng yomon hosildorlik kuzatilishi kutilmoqda. Bundan tashqari, qurg‘oqchilik mamlakatdagi yirik daryolarning sayozlanishiga olib keldi.
Just had a chance to take my first photos of dried-out Central Europe and Germany since a few weeks, and was shocked. What should have been green, is now all brown. Never seen it like this before. #Horizons pic.twitter.com/o2XoddPdrM
— Alexander Gerst (@Astro_Alex) August 6, 2018